CELEX: 62017CA0247
Language: lt
Date: 2018-11-13 00:00:00
Title: Byla C-247/17: 2018 m. lapkričio 13 d. Teisingumo Teismo (didžioji kolegija) sprendimas byloje (Korkein oikeus (Suomija) prašymas priimti prejudicinį sprendimą) dėl prašymo išduoti Denisą Raugevičių (Prašymas priimti prejudicinį sprendimą — Europos Sąjungos pilietybė — SESV 18 ir 21 straipsniai — Valstybei narei pateiktas trečiosios valstybės prašymas išduoti Sąjungos pilietį, turintį kitos valstybės narės pilietybę, pasinaudojusį teise laisvai judėti pirmojoje valstybėje narėje — Prašymas, pateiktas dėl laisvės atėmimo bausmės vykdymo, o ne dėl baudžiamojo persekiojimo — Tik piliečiams taikomas ekstradicijos draudimas — Judėjimo laisvės apribojimas — Pateisinimas, grindžiamas nebaudžiamumo prevencija — Proporcingumas)

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/11
            
         
      2018 m. lapkričio 13 d. Teisingumo Teismo (didžioji kolegija) sprendimas byloje (Korkein oikeus (Suomija) prašymas priimti prejudicinį sprendimą) dėl prašymo išduoti Denisą Raugevičių
      (Byla C-247/17) (1)
      
      ((Prašymas priimti prejudicinį sprendimą - Europos Sąjungos pilietybė - SESV 18 ir 21 straipsniai - Valstybei narei pateiktas trečiosios valstybės prašymas išduoti Sąjungos pilietį, turintį kitos valstybės narės pilietybę, pasinaudojusį teise laisvai judėti pirmojoje valstybėje narėje - Prašymas, pateiktas dėl laisvės atėmimo bausmės vykdymo, o ne dėl baudžiamojo persekiojimo - Tik piliečiams taikomas ekstradicijos draudimas - Judėjimo laisvės apribojimas - Pateisinimas, grindžiamas nebaudžiamumo prevencija - Proporcingumas))
      (2019/C 16/13)
      Proceso kalba: suomių
      
         Prašymą priimti prejudicinį sprendimą pateikęs teismas
      
      
         Korkein oikeus
      
      
         Šalis pagrindinėje byloje
      
      Denisas Raugevičius
      
         Rezoliucinė dalis
      
      SESV 18 ir 21 straipsnius reikia aiškinti taip, kad trečiajai valstybei ne baudžiamojo persekiojimo tikslais, bet siekiant įvykdyti laisvės atėmimo bausmę pateikus ekstradicijos prašymą dėl Europos Sąjungos piliečio, pasinaudojusio savo teise laisvai judėti, prašomoji valstybė narė, pagal kurios nacionalinę teisę draudžiama taikyti jos piliečių ekstradiciją už Sąjungos ribų tam, kad būtų įvykdyta bausmė, ir numatyta galimybė tokią užsienyje paskirtą bausmę atlikti jos teritorijoje, privalo šiam Sąjungos piliečiui, nuolat gyvenančiam jos teritorijoje, užtikrinti vienodą, kaip ir savo piliečių, vertinimą ekstradicijos klausimais.
      
         (1)  OL C 239, 2017 7 24.